CELEX: 62013CN0023
Language: et
Date: 2013-01-17 00:00:00
Title: Kohtuasi C-23/13: 17. jaanuaril 2013 esitatud hagi — Euroopa Komisjon versus Prantsuse Vabariik

16.3.2013   
            
            
               ET
            
            
               Euroopa Liidu Teataja
            
            
               C 79/11
            
         17. jaanuaril 2013 esitatud hagi — Euroopa Komisjon versus Prantsuse Vabariik
   (Kohtuasi C-23/13)
   2013/C 79/18
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: J.-P. Keppenne ja E. Manhaeve)
   
      Kostja: Prantsuse Vabariik
   
      Hageja nõuded
   
   
               —
            
            
               tuvastada, et kuna Prantsuse Vabariik ei ole taganud asulareovee kogumist ja puhastamist kaheksas linnastus, mille inimekvivalent n.ö. normaalaladel on üle 15 000, on Prantsuse Vabariik rikkunud nõukogu 21. mai 1991. aasta direktiivist 91/271/EMÜ (1) asulareovee puhastamise kohta artiklitest 3 ja 4 tulenevaid kohustusi;
            
         
               —
            
            
               mõista kohtukulud välja Prantsuse Vabariigilt.
            
         
      Väited ja peamised argumendid
   
   Komisjon heidab Prantsusmaale ette, et viimane ei ole kaheksas linnastus nõuetekohaselt täitnud nõukogu 21. mai 1991. aasta direktiivi 91/271/EMÜ asulareovee puhastamise kohta.
   Direktiivi 91/271/EMÜ artikli 3 lõike 1 ja artikli 4 lõike 1 kohaselt tagavad liikmesriigid, et hiljemalt 31. detsembriks 2000 varustatakse kõik linnastud asulareovee kogumissüsteemidega nende linnastute puhul, mille inimekvivalent (ie) on üle 15 000 ning et asulareovesi läbib bioloogilise puhastuse või muu sellega võrdväärse puhastuse.
   Mis puudutab asulareovee puhastamise kohustusi, siis näeb selle direktiivi artikli 4 lõige 1 liikmesriikidele ette kohustuse tagada, et kogumissüsteemidesse sisenev asulareovesi läbib enne ärajuhtimist bioloogilise puhastuse või muu sellega võrdväärse puhastuse.
   Lõpuks, selle direktiivi I lisa punktis D ette nähtud järelevalvemenetlus võimaldab kontrollida, kas asulareovee puhastusjaamad vastavad heitvete osas direktiivi nõuetele.
   
      (1)  EÜT L 135, lk 40; ELT eriväljaanne 15/02, lk 26.